**ფლორენტინო პერეს როდრიგესი** (ესპ. Florentino Pérez Rodríguez; დ. 8 მარტი, 1947) — ესპანელი ბიზნესმენი, განათლებით ინჟინერ-მშენებელი, ყოფილი პოლიტიკოსი და ამჟამად საფეხბურთო და საკალათბურთო კლუბ მადრიდის რეალის პრეზიდენტი.

ბიოგრაფია
---------

ფლორენტინო პერეს როდრიგესი დაიბადა 1947 წლის 8 მარტს ქალაქ მადრიდში. უმაღლესი განათლება მადრიდის ტექნიკურ უნივერსიტეტში მიიღო სპეციალობით გზების, არხების და პორტების ინჟინერი. მალევე იმავე უნივერსიტეტში მასწავლებლად დაიწყო მუშაობა. 25 წლისამ მეგობართან ერთად გახსნა გამომცემლობა სადაც იბეჭდებოდა «დასვენების ცნობარი» (ესპ. Guía del ocio). ამის შემდეგ მას არაერთი მნიშვნელოვანი თანამდებობა ეკავა, რომელთა შორის შეიძლება აღინიშნოს: ესპანეთის გზების ასოციაციის დირექტორობა(1973-1976), მადრიდის მერიის გარემოს დაცვაზე მომუშავე კომისიის თავმჯდომარეობა (1976-1979). 1993 წელს გახდა სამშენებლო კომპანია ОСР-ის პრეზიდენტი.

სამეფო კლუბი
------------

### პირველი ვადა

1995 წელს მან თავისი კანდიდატურა მადრიდის რეალის პრეზიდენტობაზე წამოაყენა, მაგრამ 17 თებერვლის არჩევნებზე 698 ხმის სხვაობით დამარცხდა კლუბის იმჟამინდელ პრეზიდენტ რამონ მენდოსასთან. 2000 წლის 17 ივლისს ახდა პერესის დიდიხნის ოცნება და ის გახდა რეალის თავკაცი. მან 3167 ხმის უპირატესობით დაამარცხა თავისი მეტოქე ლორენს სანსომი. კლუბის პრეზიდენტობის დროს მან არა ერთ სკანდალში გაერია. განსაკუთრებული აჟიოტაჟი და მითქმა-მოთმა გამოიწვია პერესის მიერ ძვირადღირებული სპორტსმენების შეძენამ, მიუხედავად ამისა 2004 წელს მან განმეორებით გაიმარჯვა „სამეფო კლუბის" არჩევნებში.

#### სკანდალები და გადადგომა

2006 წელს ესპანეთში განხილვის მთავარ საგნად იქცა მადრიდის „რეალის" პრეზიდენტის ფლორენტინო პერესის პოსტიდან გადადგომა. ექვსი წლის მანძილზე პერესი უზარმაზარ ფინასურ რესურსებს ხარჯავდა მსოფლიო დონის ვარსკვლავების შესაძენად და ასეთი მეთოდით მას სურდა რეალის მსოფლიო გუნდად ჩამოყალიბება. საბოლოოდ ზედიზედ სამ სეზონში გუნდის წარუმატებლობის გამო და განსაკუთრებით 2006 წელს ორი მტკივნეული მარცხის გამო (ჩემპიონთა ლიგის 1/8 ფინალში საკუთარ მოედანზე რეალი - არსენალი 1-0 და ესპანეთის ჩემპიონატი რეალი - მალიორკა 1-2) „გალაქტიკოსის" შემქმნელი იძულებული გახდა თანამდებობა დაეტოვებინა. 
გადადგომის მიზეზად მმართველი საბჭოს შეხვედრაზე პერესმა ექიმების რეკომენდაცია დაასახელა.

„*გუნდი საჭიროებს სასწრაფო რეფორმებს და ეს რეფორმები უპირველეს ყოვლისა ჩემგან უნდა დაიწყოს. ჩვენ ჩამოვაყალიბეთ შესანიშნავი კოლექტივი, მაგრამ რაღაც მომენტში მან გუნდურობის სული დაკარგა. შეიძლება სწორედ მე ვარ დამნაშავე ამაში, შეიძლება მე შევაჩვიე მოთამაშეებს არასწორ რაღაცებს. დაე მე გავხდე ის საცობი რომლის ამოვარდნის შემდეგ ბოთლი წნევისგან განთავისუფლდება. მოკლედ მე მივდივარ*"
### მეორე ვადა

2009 წლის 1 ივნისს ფლორენტინო პერესი უალტერნატივოდ (ყველა კონკურენტმა მოხსნა თავისი კანდიდატურა) ისევ გახდა „სამეფო კლუბის" პრეზიდენტი. მან თავის პოლიტიკას მე-2 ვადაშიც არ უღალატა და პრეზიდენტად განმეორებით დანიშვნიდან რამდენიმე კვირაში ორი ხმაურიანი ტრანსფერი განახორციელა — შეიძინა კაკა და კრიშტიანუ რონალდუ.

„რეალ მადრიდის" ტიტულები მისი პრეზიდენტობის პერიოდში
----------------------------------------------------

* **ლა ლიგა** **(5)**
	+ 2000–01, 2002–03, 2011–12, 2016–17, 2019–20
* **კოპა დელ რეი (2)**
	+ 2010–11, 2013–14
* **ესპანეთის სუპერთასი (5)**
	+ 2001, 2003, 2012, 2017, 2019–20
* **უეფა-ს ჩემპიონთა ლიგა (5)**
	+ 2001–02, 2013–14, 2015–16, 2016–17, 2017–18
* **უეფა-ს სუპერთასი (4)**
	+ 2002, 2014, 2016, 2017
* **ფიფას საკლუბო მსოფლიო ჩემპიონატი (4)**
	+ 2014, 2016, 2017, 2018

პერესის განხორციელებული ტრანსფერები
-----------------------------------

| ხარისხი | მოთამაშე | კლუბი შეძენამდე | ტრანსფერის საფასური(GBP მილიონი) | ტრანსფერის საფასური(EUR მილიონი) | ტრანსფერის საფასური(GEL მილიონი) | წელი |
| --- | --- | --- | --- | --- | --- | --- |
| 1. | პორტუგალიის დროშა **კრიშტიანუ რონალდუ** | ინგლისის დროშა მანჩესტერ იუნაიტედი | 80.0 | 94.0 | 137.6 | 2009 |
| 2. | ბრაზილიის დროშა **კაკა** | იტალიის დროშა მილანი | 56.8 | 65.8 | 137.6 | 2009 |
| 3. | საფრანგეთის დროშა ზინედინ ზიდანი | იტალიის დროშა იუვენტუსი | 46.0 | 76.0 | 163.4 | 2001 |
| 4. | პორტუგალიის დროშა ლუიშ ფიგუ | ესპანეთის დროშა ბარსელონა | 37.0 | 58.5 | 125.8 | 2000 |
| 5. | ბრაზილიის დროშა რონალდო | იტალიის დროშა ინტერი | 28.5 | 43.0 | 92.4 | 2002 |
| 6. | ინგლისის დროშა დეივიდ ბეკჰემი | ინგლისის დროშა მანჩესტერ იუნაიტედი | 24.5 | 35.1 | 75.5 | 2003 |
| 7. | საფრანგეთის დროშა **ქარიმ ბენზემა** | საფრანგეთის დროშა ლიონი | 30.0 | 35.0 | 75.2 | 2009 |
| 8. | ესპანეთის დროშა **ჩაბი ალონსო** | ინგლისის დროშა ლივერპული | 30.0 | 35.4 | 76.1 | 2009 |
| 9. | ესპანეთის დროშა **სერხიო რამოსი** | ესპანეთის დროშა სევილია | 18.6 | 27.0 | 58.1 | 2005 |
| 10. | არგენტინის დროშა **ანხელ დი მარია** | პორტუგალიის დროშა ბენფიკა | 20.5 | 25.0 | 53.8 | 2010 |
| 11. | არგენტინის დროშა ვალტერ სამუელი | იტალიის დროშა რომა | 16.8 | 25.0 | 53.8 | 2004 |
| 12. | ბრაზილიის დროშა რობინიო | ბრაზილიის დროშა სანტოსი | 16.5 | 24.0 | 51.6 | 2005 |
| 13. | ბრაზილიის დროშა ხულიო ბაფტისტა | ესპანეთის დროშა სევილია | 13.8 | 20.0 | 43.0 | 2005 |
| 14. | ინგლისის დროშა ჯონათან ვუდგეითი | ინგლისის დროშა ნიუკასლ იუნაიტედი | 13.4 | 19.8 | 42.6 | 2004 |
| 15. | ესპანეთის დროშა **რაულ ალბიოლი** | ესპანეთის დროშა ვალენსია | 12.8 | 15.0 | 32.3 | 2009 |
| 16. | გერმანიის დროშა **მესუტ ოზილი** | გერმანიის დროშა ბრემენის ვერდერი | 12.3 | 15.0 | 32.3 | 2010 |
| 17. | გერმანიის დროშა **სამი კედირა** | გერმანიის დროშა შტუტგარტი | 11.4 | 14.0 | 30.1 | 2010 |
| 18. | საფრანგეთის დროშა კლაუდ მაკელელე | ესპანეთის დროშა სელტა | 9.1 | 14.0 | 30.1 | 2000 |
| 19. | ინგლისის დროშა მაიკლ ოუენი | ინგლისის დროშა ლივერპული | 8.0 | 11.9 | 25.6 | 2004 |
| 20. | ესპანეთის დროშა პედრო ლეონი | ესპანეთის დროშა ხეტაფე | 8.0 | 10.0 | 21.5 | 2010 |
| 21. | პორტუგალიის დროშა **რიკარდო კარვალიო** | ინგლისის დროშა ჩელსი | 6.5 | 8.0 | 17.2 | 2010 |
| 22. | იტალიის დროშა ანტონიო კასანო | იტალიის დროშა რომა | 3.8 | 5.5 | 11.8 | 2006 |
| 23. | ესპანეთის დროშა სერხიო კანალესი | ესპანეთის დროშა რესინგ სანტანდერი(საფეხბურთო კლუბი) | 3.8 | 4.5 | 9.7 | 2010 |
| 24. | ესპანეთის დროშა **ესტებან გრანერო** | ესპანეთის დროშა ხეტაფე | 3.4 | 4.0 | 8.6 | 2009 |
| 25. | ესპანეთის დროშა **ალვარო არბელოა** | ინგლისის დროშა ლივერპული | 3.0 | 4.0 | 8.6 | 2009 |
| 26. | ურუგვაის დროშა პაბლო გარსია | ესპანეთის დროშა ოსასუნა | 2.7 | 4.0 | 8.6 | 2005 |
| 27. | დანიის დროშა ტომას გრავესენი | ინგლისის დროშა ევერტონი | 2.5 | 3.6 | 7.7 | 2005 |
|

სქოლიო
------

1. ↑  ეს განცხადება მან 2006 წლის 17 თებერვალს მმართველი საბჭოს წინაშე სითყვით გამოსვლისას გააკეთა